《水夫谣》
清代·钱秉镫

水夫住在长江边，年年捉送装兵船。
上水下水不计数，但见船来点夫去。
十家门派一夫行，生死向前无怨声。
衣中何有苦搜索，身无钱使夜当缚。
遭他鞭挞无完肤，行迟还用刀箭驱。
掣刀在腰箭在手，人命贱同豕与狗。
射死纷纷满路尸，那敢问人死者谁？
爷娘养汝才得力，送汝出门倚门泣。
腐肉已充乌鸢饥，家家犹望水夫归。

作者简介：钱澄之，原名秉镫，字饮光，桐城人，明季诸生，崎岖两粤，顺康间归隐，著《易学》，《田间诗文集》。